**POZIV ZA PRIJAVU RADOVA**

**Međunarodna Jean Monnet konferencija o tržišnom natjecanju**

|  |
| --- |
| **“*Tržišno natjecanje (u doba pandemije): izazovi i reforme”*** |

**Osijek, 13. – 14. svibnja 2021.**

Jean Monnet katedra za Trgovačko pravo Pravnog fakulteta Osijek u suradnji s Ekonomskim fakultetom Osijek i Hrvatskim društvom za pravo i politiku tržišnog natjecanja organizira međunarodnu znanstvenu konferenciju *“Tržišno natjecanje (u doba pandemije): izazovi i reforme”* od 13. do 14. svibnja 2021.

Konferencija nastoji okupiti istaknute pravne istraživače, kreatore politika, stručnjake, partnere, praktičare te ostale sudionike diljem svijeta u svrhu istraživanja nekih od gorućih pitanja koja se tiču razvoja i novina u području europskog i komparativnog prava tržišnog natjecanja. Jedan od panela Konferencije posebno će biti posvećen trenutnom okviru prava tržišnog natjecanja Europske unije s ciljem prevladavanja problema uzrokovanih pandemijom koronavirusa.

Govornici na Konferenciji bit će istaknuti domaći i međunarodni stručnjaci iz područja prava tržišnog natjecanja.

**Pozivamo sve zainteresirane na predaju sažetaka za konferenciju na jednom od sljedećih panela:**

1. **Privremena regulacija tržišnog natjecanja u Europskoj uniji i korona virus**
2. **Prioriteti i izazovi u politici tržišnog natjecanja: digitalna tržišta, usklađenost i sudska praksa**
3. **Posebni panel: Digitalne generacije i tržišno natjecanje:** odvojeni panel organiziran za mlade znanstvenike, doktorande i najperspektivnije student koji su također pozvani na predaju prijedloga svojih radova.

Organizacijski odbor odlučit će koji od radova će biti uključeni u program Konferencije.

Zainteresirani za sudjelovanje na Konferenciji trebaju poslati sažetak rada najkasnije do 15. siječnja 2021. godine elektronskim putem na mail adrese: [daksamov@pravos.hr](mailto:daksamov@pravos.hr) ili/i [lsimunov@pravos.hr](mailto:lsimunov@pravos.hr)

**SAŽETAK**

U sažetku, dužine 300 do 500 riječi (maksimalno), treba naznačiti glavne argumente, strukturu rada te korištene metode.

U slučaju prihvaćanja sažetka, primit ćete upute za autore te ste dužni dostaviti cjeloviti rad s najviše 10 000 riječi najkasnije do 15. travnja 2021. godine.

**Odabrani članci biti će objavljeni (besplatno) u recenziranoj publikaciji “EU and comparative law issues and challenges series – ECLIC”, indeksiranoj u bazi članaka Web of Science i HeinOnline.**

ECLIC sadrži konferencijske zbornike koji su višestruko recenzirani I specijalizirani za pravo Europske unije te komparativno pravo i politike. Više na: <https://www.pravos.unios.hr/eclic-2021/conference-proceedings>.

ECLIC konferencijska knjiga sažetaka uručit će se sudionicima konferencije prilikom njezina održavanja.

**ZNANSTVENI ODBOR**

1. Dubravka Akšamović, Sveučilište u Osijeku, Glavni tajnik HDPPTN, Hrvatska
2. Aleksandar Erceg, docent, Sveučilište u Osijeku, Ekonomski fakultet Osijek, Hrvatska
3. Vlatka Butorac Malnar, Sveučilište u Rijeci, potpredsjednica HDPPTN, Hrvatska
4. Mladen Cerovac, predsjednik Vijeća za tržišno natjecanje (AZTN), Hrvatska,
5. Mirta Kapural, članica Vijeća za tržišno natjecanje (AZTN), Hrvatska
6. Jasminka Pecotić Kaufman, Sveučilište u Zagrebu, predsjednica HDPPTN, Hrvatska (moderator)
7. Siniša Petrović, Sveučilište u Zagrebu, potpredsjednik HDPPTN, Hrvatska
8. Lidija Šimunović, docentica, članica HDPPTN, Hrvatska
9. Borka Tuševska, docentica, Sveučilište u Štipu – Pravni fakultet Štip, Makedonija

**VAŽNI DATUMI**

Predaja sažetaka radova: **15. siječnja 2021.**

Potvrda o prihvaćanju sažetka: **1. veljače 2021.**

Registracija sudionika: **15. ožujka 2021.**

Predaja cjelovitih radova: **15. travnja 2021.**

Zbornik radova (on-line): **1. srpnja 2021.**

**NAKNADA ZA SUDJELOVANJE**

Sudjelovanje na Konferenciji je besplatno, pri čemu sudionici pokrivaju troškove puta i smještaja.

**Za više informacija posjetite web stranicu Konferencije:**

[**https://www.pravos.unios.hr/clconf/clconf**](https://www.pravos.unios.hr/clconf/clconf)